**LĪGUMS Nr.\_\_\_\_\_\_\_\_\_\_\_\_\_\_\_\_/20\_\_\_\_**

**par Covid-19 vakcinācijas pakalpojumu**

**sniegšanu un apmaksu**

Rīgā *Datums skatāms laika zīmogā*

**Nacionālais veselības dienests** (turpmāk – DIENESTS), kuru saskaņā ar Līgumpartneru departamenta reglamentu pārstāv \_\_\_\_\_\_\_\_\_ nodaļas vadītājs (-a) \_\_\_\_\_\_\_\_\_\_\_\_\_, no vienas puses un

\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_** (turpmāk – IZPILDĪTĀJS), kuru saskaņā ar \_\_\_\_\_\_\_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_\_\_ , no otras puses,

katrs atsevišķi - Līdzējs, abi kopā - Līdzēji, noslēdz šo līgumu (turpmāk – Līgums) par sekojošo:

**1. LĪGUMA PRIEKŠMETS**

* 1. IZPILDĪTĀJS apņemas Līguma darbības laikā sniegt valsts apmaksātās Covid-19 vakcinācijas pakalpojumus personām, kurām saskaņā ar Latvijas Republikai saistošajiem normatīvajiem aktiem un starptautiskajiem līgumiem ir tiesības saņemt no valsts budžeta apmaksātus veselības aprūpes pakalpojumus.
  2. DIENESTS apņemas veikt samaksu par Līguma ietvaros sniegtajiem pakalpojumiem saskaņā ar normatīvajiem aktiem, DIENESTA apstiprināto un tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem” publicēto informāciju par līgumu dokumentiem, kā arī saskaņā ar Līguma 6.1.punktā noteikto ievērojot DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļā „Profesionāļiem” apakšsadaļā „Līgumi un to pielikumi”, “Covid-19 vakcinācijas pakalpojumu līguma paraugs” publicēto norēķinu kārtību.
  3. IZPILDĪTĀJS Līguma ietvaros saņemto finansējumu izlieto vienīgi atbilstoši tam noteiktajam mērķim un kārtībai.

**2. Covid-19 vakcinācijas organizācijas un apmaksas kārtība**

* 1. IZPILDĪTĀJS, sniedzot Covid-19 vakcinācijas pakalpojumus, nodrošina:
     1. vakcinējamo personu plūsmas organizāciju:
        1. atver Vakcinācijas informācijas sistēmā pacientu pierakstam kalendāru ar brīvām pieraksta vietām vismaz vienu kalendāro nedēļu uz priekšu;
        2. veic personu pierakstu uz vakcināciju ārstniecības iestādē telefoniski un klātienē;
        3. veic vakcināciju, ievērojot epidemioloģiskās drošības pasākumus un pēc pieraksta, lai samazinātu personu savstarpējo kontaktu iespēju;
        4. ja nav zināma precīza informācija par vakcīnu pieejamības laiku, ārstniecības iestāde veido vakcinējamo personu gaidīšanas sarakstu, norādot personu kontaktinformāciju, un divas darba dienas pirms plānotās vakcinācijas informē personu par plānoto/iespējamo vakcinācijas laiku;
        5. pēc personas vakcinācijas plāno otrās devas veikšanas datumu un laiku un   rakstiski informē par to  personu;
        6. informē personu pēc primārās vakcinācijas kursa pabeigšanas par balstvakcinācijas nepieciešamību un plānoto laiku;
     2. vakcīnu apjoma plānošanu, vakcīnu pasūtīšanu un racionālu izlietošanu atbilstoši normatīvajos aktos un Slimību profilakses un kontroles centra noteiktajai kārtībai;
     3. publiski pieejamu informāciju IZPILDĪTĀJA ārstniecības personālam par Covid-19 vakcinācijas kārtību pie IZPILDĪTĀJA;
     4. vakcīnu uzglabāšanu (+2°C līdz +8°C) temperatūrā un sagatavošanu lietošanai atbilstoši vakcīnas ražotāja noteikumiem;
     5. regulāri sekot līdzi Covid-19 vakcinācijas rokasgrāmatā iekļautajām izmaiņām un veikt personu vakcināciju atbilstoši Covid-19 vakcinācijas rokasgrāmatā[[1]](#footnote-1) noteiktajiem nosacījumiem;
     6. nodrošina, ka noteikta iekšēja kārtība procesa kvalitātes uzraudzībai;
     7. veiktās vakcinācijas dokumentēšanu Vienotajā veselības nozares elektroniskajā informācijas sistēmā (VIVAT) un normatīvajos aktos noteiktajā medicīniskajā dokumentācijā. IZPILDĪTĀJS veidlapā Nr.024/u „Ambulatorā pacienta talons” norāda diagnozi U11.9 “Nepieciešamība imunizēt pret Covid-19” atbilstoši SSK-10 klasifikatoram, ceturto aprūpes epizodes veidu un veiktās vakcinācijas manipulācijas;
     8. ievada personas datus Vakcinācijas informācijas sistēmā divu darba dienu laikā, atbilstoši normatīvā regulējumā noteiktam apjomam, ja persona vakcināciju ir saņēmusi neveicot pierakstu vietnē *manavakcina.lv*;
     9. ziņošanu par blakusparādībām saistībā ar Covid-19 vakcīnu Zāļu valsts aģentūras [tīmekļvietnē sadaļā “Ziņot par zāļu blaknēm, negadījumiem ar ierīcēm, biovigilanci](https://www.zva.gov.lv/lv/veselibas-aprupes-specialistiem-un-iestadem/zales/farmakovigilance/zinot-par-blaknem)”, aizpildot elektronisko ziņojuma veidlapu;
     10. iedzīvotāju aicināšanu uz Covid-19 vakcināciju, telefoniski sazinoties ar personu, pamatojoties uz DIENESTA iesniegto sarakstu ar personām, kuras nepieciešams uzaicināt uz Covid-19 vakcinācijas pakalpojuma saņemšanu. Izbraukuma pakalpojumu sniedzēji nodrošina minēto sarunu audioieraksta veikšanu un glabāšanu arhīvā viena mēneša garumā kopš sarunas ieraksta veikšanas.
  2. Līguma 1.pielikumā minētās informācijas izmaiņu gadījumā IZPILDĪTĀJS ne vēlāk kā 3 (trīs) darba dienu laikā nosūta uz DIENESTA oficiālās elektroniskās adreses attiecīgās teritoriālās nodaļas apakšadresi aktualizētu šī Līguma 1.pielikuma informāciju (elektroniski noformēta dokumenta veidā, kas ir parakstīts ar drošu elektronisko parakstu un satur laika zīmogu vai pašrocīgi parakstīta dokumenta veidā pa pastu). Pēc aktualizētas informācijas saņemšanas DIENESTĀ tā tiek pievienota Līgumam un kļūst par tā neatņemamu sastāvdaļu. Šī Līguma 1.pielikumā minētās informācijas izmaiņu gadījumā Līguma grozījumi netiek gatavoti.
  3. DIENESTS Līguma 1.pielikumā minēto informāciju ir tiesīgs izplatīt publiski.
  4. IZPILDĪTĀJS, kas nodrošina Covid-19 vakcinācijas izbraukuma pakalpojumus[[2]](#footnote-2) nodrošina saziņu ar personu par vakcinācijas pakalpojumu saņemšanu personas dzīvesvietā septiņu kalendāro dienu laikā pēc vakcinējamo personu sarakstu saņemšanas.
  5. DIENESTS par plānotām izbraukumu vietām informē IZPILDĪTĀJU ne vēlāk kā trīs dienas pirms izbraukuma.
  6. DIENESTS izveidotā elektroniskā tabulā veic atzīmes par IZPILDĪTĀJA atteikumu un tā iemeslu veikt izbraukumu uz noteiktu vietu un informāciju par personu, kas sniegusi izbraukuma pakalpojuma atteikumu. DIENESTS pēc atteikuma saņemšanas ir tiesīgs piesaistīt citu izbraukuma pakalpojumu sniedzēju noteiktam izbraukumam.
  7. IZPILDĪTĀJS pēc DIENESTA pieprasījuma sniedz informāciju darba dienas laikā par pieejamo brīvo brigāžu skaitu izbraukumu vakcinācijas pakalpojumu organizēšanai.
  8. DIENESTAM ir tiesības izveidot jaunus izbraukuma vakcinācijas veidus, kuros IZPILDĪTĀJAM, kas sniedz izbraukuma pakalpojuma sniedzējiem ir jāpiedalās.
  9. IZPILDĪTĀJS nodrošina sadarbību ar pašvaldībām, organizējot izbraukuma pakalpojumus un citos normatīvos aktos noteiktos gadījumos.
  10. IZPILDĪTĀJS katra kalendāra mēneša pēdējā trešdienā deklarē vakcīnu atlikumu uz trešdienas darba dienas sākuma brīdi jeb otrdienas darba dienas beigu brīdi VIVAT vai DIENESTA nosūtītā tiešsaistes vietnē.
  11. IZPILDĪTĀJS nodrošina publiski pieejamu informāciju par Covid-19  vakcinācijas kārtību un konkrētā periodā vakcinējamo personu mērķa grupām (t. sk.  arī IZPILDĪTĀJA tīmekļa vietnē).
  12. IZPILDĪTĀJS, kas nodrošina Covid-19 vakcinācijas izbraukuma pakalpojumus DIENESTA izveidotā elektroniskā veidlapā katras nedēļas pirmdienā sniedz informāciju par:
      1. plānoto izbraukumu vakcināciju grafiku – vietu un veidu tuvāko divu nedēļu laikā, t.sk. otro devu vakcinācijai;
      2. par veiktām vakcinācijām personu dzīvesvietās;
      3. iepriekšējā kalendārā nedēļā veiktajām izbraukuma vakcinācijas vietām, savakcinēto personu skaitu, veikto vakcīnu veidu.
  13. IZPILDĪTĀJS apņemas regulāri sekot līdzi Covid-19 vakcinācijas rokasgrāmatā iekļautajām izmaiņām.
  14. IZPILDĪTĀJA sniegtie vakcinācijas pakalpojumi tiek apmaksāti atbilstoši faktiski sniegto pakalpojumu apjomam un Dienesta tīmekļa vietnē publicētiem veselības aprūpes pakalpojumu tarifiem.
  15. *Svītrots.*
  16. IZPILDĪTĀJS nodrošina, ka veselības aprūpes pakalpojumus sniedz personas, kurām tiesībsargājošās iestādes nav noteikušas aizliegumu nodarboties ar ārstniecību vai sniegt noteiktus pakalpojumus.

1. **INFORMĀCIJAS APMAIŅA STARP LĪDZĒJIEM**
   1. DIENESTA pienākums ir nosūtīt IZPILDĪTĀJAM paredzēto elektronisko informāciju uz IZPILDĪTĀJA Līguma 9.2.punktā norādīto elektroniskā pasta adresi;
   2. IZPILDĪTĀJA pienākums ir:
      1. ne vēlāk kā 5 (piecas) dienas iepriekš informēt DIENESTU par neiespējamību veikt Līgumā paredzētos pakalpojumus vai to daļu, izņemot gadījumus, kurus IZPILDĪTĀJS neparedzēja un nevarēja iepriekš paredzēt un novērst un par kuriem viņam ir pienākums informēt DIENESTU nekavējoties;
      2. 5 (piecu) kalendāro dienu laikā rakstveidā paziņot DIENESTAM par IZPILDĪTĀJA juridiskā statusa, rekvizītu – juridiskās adreses, atrašanās vietas, banku kontu vai amatpersonu maiņu.
   3. IZPILDĪTĀJAM, izmantojot Vadības informācijas sistēmu, saskaņā ar Līguma 6.1.punktā noteikto ir jāievēro DIENESTA tīmekļvietnē [www.wmnvd.gov.lv](http://www.wmnvd.gov.lv) sadaļā „Profesionāļiem” apakšsadaļā „Līgumi un to pielikumi”, “Covid-19 vakcinācijas pakalpojumu līguma paraugs” publicētajā dokumentā “Informācijas apmaiņas kārtība” noteiktā kārtība.

**4. LĪGUMA UZRAUDZĪBAS KĀRTĪBA**

* 1. DIENESTS pārbauda no valsts budžeta apmaksāto Covid-19 vakcinācijas pakalpojumu atbilstību normatīvajiem aktiem un Līgumam.
  2. IZPILDĪTĀJAM ir pienākums pēc DIENESTA pieprasījuma nekavējoties sniegt informāciju un uzrādīt visu dokumentāciju, kas saistīta ar Līgumā iekļauto veselības aprūpes pakalpojumu sniegšanu, medicīnisko, uzskaites, finanšu dokumentāciju un citu Līguma un tā pielikumos noteikto dokumentāciju.
  3. DIENESTAM ir tiesības netraucēti veikt pārbaudi IZPILDĪTĀJA telpās valsts apmaksāto pakalpojumu sniegšanas, pamatotības un pieejamības izvērtēšanai. Gadījumā, ja saņemta sūdzība par būtiskiem normatīvo aktu vai Līguma pārkāpumiem, DIENESTAM ir tiesības netraucēti veikt pārbaudi bez iepriekšēja brīdinājuma.
  4. DIENESTAM ir tiesības uzlikt par pienākumu IZPILDĪTĀJAM atmaksāt personai nepamatoti iekasētu samaksu par veselības aprūpes pakalpojumu.
  5. Atbildība par Līguma izpildi un līgumsodu un ieturējumu piemērošanas kārtība ir noteikta Līguma 2.pielikumā.

**5. LĪGUMA SPĒKĀ ESAMĪBA, GROZĪŠANAS UN IZBEIGŠANAS KĀRTĪBA**

* 1. Līguma stājas spēkā pēc tā parakstīšanas, ir spēkā līdz Līdzēju saistību pilnīgai izpildei vai izbeigšanai pirms termiņa un attiecas uz laika periodu no 2023.gada 1.janvara līdz 2023.gada 31.decembrim.
  2. Līgums var tikt grozīts, papildināts vai izbeigts pirms termiņa, Līdzējiem rakstveidā par to vienojoties.
  3. Līdzējs var vienpusēji izbeigt Līgumu pirms termiņa, rakstveidā brīdinot par to otru Līdzēju ne mazāk kā 10 (desmit) darba dienas iepriekš.
  4. DIENESTS var nekavējoties vienpusēji izbeigt Līgumu pirms termiņa šādos gadījumos:
     1. veselības aprūpes pakalpojumu sniedzējs nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības;
     2. pret IZPILDĪTĀJU ir uzsākts vai pabeigts maksātnespējas process, vai ir uzsākts veselības aprūpes pakalpojumu sniedzēja likvidācijas process, vai ir apturēta veselības aprūpes pakalpojumu sniedzēja saimnieciskā darbība;
     3. IZPILDĪTĀJS nav reģistrēts ārstniecības iestāžu datubāzē;
     4. IZPILDĪTĀJS neatbilst obligātajām prasībām, kas ārstniecības iestādēm un to struktūrvienībām noteiktas normatīvajos aktos vai tam ir zudušas vai ierobežotas tiesības sniegt veselības aprūpes pakalpojumus;
     5. IZPILDĪTĀJAM nav pakalpojumu sniegšanai nepieciešamais ārstniecības personāls un, ja nepieciešams, ārstniecības atbalsta personāls;
     6. veselības aprūpes pakalpojumu sniedzējam nav atbilstošs materiāltehniskais nodrošinājums;
     7. IZPILDĪTĀJS tiesības sniegt valsts apmaksātos veselības aprūpes pakalpojumus nodod citai ārstniecības iestādei;
     8. ja starp Līdzējiem nav noslēgts, ir zaudējis spēku vai netiek izpildīts līgums par vienotās veselības nozares elektroniskās informācijas sistēmas izmantošanu;
     9. IZLPILDĪTĀJS nenodrošina pilnīgu, precīzu un savlaicīgu informācijas apmaiņu ar Vadības informācijas sistēmu un Vienotās veselības nozares elektroniskās informācijas sistēmu;
     10. ja saņemts kompetentas ārstniecības iestādes atzinums, ka ārstniecības persona valsts apmaksātos veselības aprūpes pakalpojumus sniedz, esot alkohola vai citu apreibinošu vielu ietekmē vai ir atteikusies veikt medicīnisko pārbaudi, uz kuru to ir nosūtījusi persona, kurai atbilstoši normatīvajiem aktiem, kas nosaka alkohola, narkotisko, psihotropo vai toksisko vielu ietekmes pārbaudes kārtību, ir tiesības nosūtīt personu uz medicīnisko pārbaudi apreibinošu vielu ietekmes konstatēšanai;
     11. no Veselības inspekcijas saņemta informācija par būtiskiem veselības aprūpes kvalitātes pārkāpumiem.
  5. Izbeidzot Līgumu pirms termiņa, DIENESTS neuzņemas saistības, kas pārsniedz Līguma nosacījumus attiecīgajam Līguma spēkā esamības periodam.
  6. Ja DIENESTS saņēmis informāciju, ka IZPILDĪTĀJS nepilda Līguma noteikumus vai neizpilda tos pilnīgi un laikus, vai pārkāpj normatīvo aktu prasības, DIENESTAM uz apstākļu noskaidrošanas un pārbaudes laiku ir tiesības apturēt Līgumā minēto pakalpojumu apmaksu pilnībā vai daļā. Par pakalpojumu apmaksas apturēšanu (apmaksas apturēšanas atcelšanu) DIENESTS izpildītājam paziņo elektroniski, parakstītu ar elektronisko parakstu, minēto informāciju nosūtot arī uz IZPILDĪTĀJA oficiālo elektronisko adresi.

**6. LĪGUMA IZPILDĒ LIETOJAMIE DOKUMENTI**

6.1. IZPILDĪTĀJAM Līguma izpildē, tajā skaitā – dokumentu, pārskatu sastādīšanā un nosūtīšanā, obligāti jāievēro šāda DIENESTA sagatavota informācija, kas ir pieejama DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”, “Covid-19 vakcinācijas pakalpojumu līguma paraugs”:

**6.1.1. līguma izpildes organizatoriskie dokumenti;**

**6.1.2. informācijas uzskaitei saistošie dokumenti;**

6.2. DIENESTS **Līguma 6.1. punktā minētai** informācijai pievieno norādi par tās spēkā stāšanos un piemērošanu, kā arī ir tiesīgs šo informāciju vienpersoniski grozīt un papildināt.

6.3. Informāciju par Līguma 6.1.punktā minētās informācijas ievietošanu Dienesta tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”, “Covid-19 vakcinācijas pakalpojumu līguma paraugs” DIENESTS nosūta uz IZPILDĪTĀJA Līguma 9.2.punktā norādīto elektroniskā pasta adresi. IZPILDĪTĀJA pienākums ir katru dienu iepazīties ar DIENESTA sagatavoto informāciju, kas nosūtīta uz IZPILDĪTĀJA Līguma 9.2.punktā norādīto elektroniskā pasta adresi un nodot atbildīgajām personām, kā arī katru nedēļu iepazīties ar DIENESTA tīmekļvietnē ievietoto informāciju un dokumentu grozījumiem.

6.4. IZPILDĪTĀJS noteiktajos termiņos atbilstoši Līguma noteikumiem aizpilda un iesniedz DIENESTĀ šādus pārskatus, kuru veidlapas ir pieejamas DIENESTA tīmekļvietnē [www.vmnvd.gov.lv](http://www.vmnvd.gov.lv) sadaļas „Profesionāļiem” apakšsadaļā „Līgumi un to pielikumi”, “Covid-19 vakcinācijas pakalpojumu līguma paraugs” - **pārskatu par budžeta līdzekļu izlietojumu ārsta praksē** vai **pārskatu par budžeta līdzekļu izlietojumu ārstniecības iestādē** līdz kārtējā gada 31.maijam par iepriekšējā pārskata rezultātiem, ievērojot Līguma 3.pielikumā norādīto un nosūtot pārskatu uz DIENESTA Līguma 9.1.punktā norādīto elektroniskā pasta adresi.

**7. CITI NOTEIKUMI**

* 1. Līdzēji apņemas ar Līguma izpildi saistītos strīdus risināt sarunu ceļā. Strīdus, kuros nav panākta vienošanās, Līdzēji risina tiesā.
  2. Līdzēji tiek atbrīvoti no atbildības pilnībā vai daļēji par Līguma saistību neizpildi, ja to izraisījuši nepārvaramas varas apstākļi, kas radušies pēc Līguma noslēgšanas un kurus nav bijis iespējams paredzēt, izvairīties vai novērst, ievērojot vislielāko rūpību.
  3. Līgums atbilst Eiropas Komisijas 2011.gada 20.decembra lēmumam 2012/21/ES „Par līguma par Eiropas Savienības darbību” 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.
  4. Visi Līguma 8.punktā norādītie pielikumi un Līguma 6.sadaļā uzskaitītie dokumenti dokumenti ir Līguma neatņemama sastāvdaļa.
  5. Līgums sastādīts uz 6 (sešām) lapām (neskaitot pielikumus) un parakstīts ar drošu elektronisko parakstu, kas satur laika zīmogu.

**8. LĪGUMA PIELIKUMI**

* 1. Līguma *1.pielikums* - Ārstniecības personu saraksts un darba grafiks;
  2. Līguma *2.pielikums* - Atbildība par līguma izpildi;
  3. Līguma *3.pielikums* - Par metodikas par Eiropas Komisijas 2011. gada 20.decembra lēmuma Nr. 2012/21/ES noteikto prasību ievērošanu un kontroli.

**9. LĪDZĒJU REKVIZĪTI**

|  |  |
| --- | --- |
| 9.1. **DIENESTS** | 9.2. **IZPILDĪTĀJS** |
| adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | juridiskā adrese: \_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | reģ. Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ | norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_ |
| kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | telefons: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_ | e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. *https://www.vmnvd.gov.lv/lv/vakcinacijas-rokasgramata-informativais-materials-vakcinacijas-veicejiem* [↑](#footnote-ref-1)
2. atbilstoši  *2021.gada 11.marta Covid-19 vakcinācijas izbraukuma pakalpojumu sniedzēju atlases/ 2021.gada 23.marta Covid-19 vakcinācijas izbraukuma pakalpojumu sniedzēju papildu atlases Rīgas plānošanas vienībā* rezultātiem *https://www.vmnvd.gov.lv/lv/pakalpojumu-sniedzeju-atlase* [↑](#footnote-ref-2)